Nora Brockstedt
Store norske leksikon,Kunst og estetikk,Musikk,Populærmusikk,Croonere og slagersangere
Nora Brockstedt var en norsk sanger og kabaretartist. Hun debuterte på Chat Noir i 1942 og som plateartist i 1945, og ble etter hvert kjent som en ypperlig sanger innen jazz, viser og populærmusikk. Hun var medlem av sangkvartetten The Monn Keys i 1950–1954, og hadde seinere suksess som soloartist.
Brockstedt er spesielt kjent for sine fine tolkninger av Alf Prøysens viser, blant annet Tango for to (1957) og Æille så nær som a Ingebjørg (1962; nummer 2 på VG-lista). Hun vant Melodi Grand Prix tre ganger, og gjorde det sterkt i den internasjonale finalen i 1960, der Voi-voi kom på tredjeplass. Brockstedts øvrige slagere på VG-lista er Augustin (1959), listetopperen Er du glad i meg ennå, Karl Johan? (1960), Du mener vel alvor, Halvor? (1961), Guri malla (1962) og Colargol (1974).I 1964 hadde hun tittelrollen i Prøysens og Bjarne Amdahls musikal Hu Dagmar, der hun lanserte Slipsteinsvæilsen. Som skuespiller gjorde hun seg bemerket i Sverre Udnæs' I dag død, i morgen rosenrød og i tv-serien Jul i Skomakergata.Hun ga ut en rekke album, og til hennes 50-årsjubileum som plateartist ble det utgitt et dobbelt samlealbum under tittelen Tango for to. 50 innspillinger fra 50 år (1995). Brockstedt ble tildelt Spellemannprisens hederspris i 1974 og Prøysenprisens ærespris i 1997.I 2004 kom jazzalbumet As Time Goes By, som fikk en svært god mottakelse, i 2005 fulgte hun opp med Christmas Songs, og i 2008 kom Nora – for swingende!. Verker  Nora sjunger, Sverige 1959  Noe Nytt, 1970  Nora synger Prøysen, 1971  I lave sko, 1972  Nora Brockstedt, samleplate, 1972  Noras jul, 1972  På blåbærtur i Prøysenland, 1974  Nora i Egnerland, 1974  Jul i Skomakergata (sm.m. H. Kolstad), 1980  Tango för två, samleplate, Sverige 1986  Hilsen Nora, 1990  Alf Prøysen tolket av Nora Brockstedt, 1993  Tango for to. 50 innspillinger fra 50 år, samleplate (2 CD), 1995  As Time Goes By, 2004  Christmas Songs, 2005 Nora – for swingende!, 2008 Solskinn ombord (The Monn-Keys), 1951  Øllebrød (The Monn-Keys), 1952  Dyrene i Afrika (The Monn-Keys), 1953  Du, du, du, 1953  En liten pike i lave sko, 1955  Det som skjer, det skjer, 1956  Tango for to, 1957  Mari du bedåre, 1958  Er du gla' i meg ennå, Karl Johan?, 1959  Voi voi, 1960  Du mener vel alvor, Halvor, 1961  Lykkeliten, 1961  Sommer i Palma, 1961  Guri Malla, 1962  Æille så ner som a Ingebjørg, 1962  Patriot-Paula, 1965  Colargol, 1974  Vals, 1976  Konkyliens sang, 1990  La det sne, la det sne, la det sne! (med Kåre Conradi), 2004 Les mer i Store norske leksikon popmusikk Nora Brockstedt i Norsk biografisk leksikon